ट्रोलर्स ने कहा- आप आराध्या का ख्याल रखिए और ऐश्वर्या को फिल्में करने दीजिए
Abhishek Bachchan Reaction On Fan's Comment; Goes Viral. अभिषेक बच्चन सोशल मीडिया पर अपनी हाजिरजवाबी के लिए काफी मशहूर हैं। हाल ही में एक यूजर ने अभिषेक से कहा कि उन्हें आराध्या का ख्याल रखना चाहिए जबकि ऐश्वर्या को और
अभिषेक बच्चन सोशल मीडिया पर अपनी हाजिर जवाबी के लिए काफी मशहूर हैं। हाल ही में एक यूजर ने अभिषेक से कहा कि उन्हें आराध्या का ख्याल रखना चाहिए जबकि ऐश्वर्या को और भी फिल्में साइन करने की परमिशन देनी चाहिए।
जवाब में अभिषेक ने कहा कि ऐश्वर्या को फिल्म साइन करने के लिए उनकी परमिशन की जरूरत नहीं है। दरअसल ऐश्वर्या की फिल्म पोन्नियन सेल्वन 2 हाल ही में रिलीज हुई है। फिल्म में ऐश्वर्या के काम को काफी पसंद किया जा रहा है।
ऐश्वर्या ने करियर बेस्ट परफॉर्मेंस दी- अभिषेक
अभिषेक बच्चन ने पोन्नियन सेल्वन 2 की तारीफ में एक पोस्ट लिखा था। उन्होंने लिखा, 'पोन्नियन सेल्वन-2 की तारीफ में लिखने के लिए मेरे पास शब्द नहीं है। पूरी टीम को बहुत-बहुत बधाई। इन सभी के अलावा मुझे अपनी मिसेज ऐश्वर्या पर काफी ज्यादा प्राउड है। ये उनका अब तक का बेस्ट परफॉर्मेंस है।'
अभिषेक के इसी ट्वीट पर एक यूजर ने कमेंट किया। उसने लिखा, 'आपको पता ही है। चलो इस बात पर उन्हें( ऐश्वर्या) और भी फिल्म साइन करने दीजिए और आप आराध्या का ध्यान रखिए।'
ऐश्वर्या को मेरी परमिशन की जरूरत नहीं
अभिषेक ने इस ट्वीट के जवाब में लिखा, 'मैं उन्हें फिल्म साइन करने दूं? महोदय, उन्हें मेरे परमिशन की जरूरत नहीं है। खास तौर वो सब काम करने की जिसको वो पसंद करती हैं।' फैंस अभिषेक के इस रिप्लाई की काफी तारीफ कर रहे हैं।
अभिषेक के ट्वीट पर एक यूजर ने लिखा, 'ट्रोलर्स आ गए । क्या यार कम से कम तमीज तो रखो । खैर इन ट्रोलर से उम्मीद भी क्या करना । जितना अभिषेक बच्चन ने बनाया है उसका कण भर भी बना लो तब सिखाना अगले को। अमिताभ बच्चन का बेटा होने के दवाब के साथ काम करना क्या होता है वही समझ सकता है।
फिल्म ने दो दिन में कमाए 100 करोड़ रुपए
ऐश्वर्या राय बच्चन, विक्रम और तृषा स्टारर फिल्म पोन्नियन सेल्वन-2 ने दो दिन में वर्ल्डवाइड 100 करोड़ का कलेक्शन कर लिया है। मणिरत्नम के डायरेक्शन में बनी इस फिल्म में ऐश्वर्या का डबल रोल हैं। इसके पहले पार्ट के लिए ऐश्वर्या ने 10 करोड़ की भारी-भरकम फीस चार्ज की थी।
पोन्नियन सेल्वन एक महंगी बजट वाली फिल्म है। इसके पहले पार्ट को बनाने में 250 करोड़ का बजट आया था। ये फिल्म पहले सिर्फ एक पार्ट में बननी थी, जिसके लिए इसका टोटल बजट 500 करोड़ था लेकिन बाद में इसे दो पार्ट्स में बांट दिया गया।
अभिषेक-ऐश्वर्या की शादी को हुए 16 साल
अभिषेक बच्चन और ऐश्वर्या राय बच्चन की शादी 20 अप्रैल 2007 को हुई थी। शादी के वक्त ऐश्वर्या राय 33 साल की थीं जबकि अभिषेक की उम्र 31 साल थी। ये शादी उस वक्त फिल्म इंडस्ट्री की सबसे शाही शादियों में एक थी। रिपोर्ट्स की माने तो इस शादी में करीब 6 से 7 करोड़ का खर्चा आया था। अभिषेक और ऐश्वर्या की शादी को 16 साल हो गए हैं। आज उनकी 11 साल की बेटी आराध्या भी हैं।
